Համազասպ Հարությունյանի մասին իր հուշերը ներկայացրեց Վազգեն Մանուկյանը, ով իր խոսքում նշեց, որ անձամբ է պատիվ ունեցել ճանաչել մեծ դիվանագետին և պետական գործչին, երբ ուսանում էր Մոսկվայում: Նա մասնավորապես նշեց, որ Համազասպ Հարությունյանի հարուստ փորձը և բեղուն գործունեությունը կարող են ուսանելի լինել ներկայիս երիտասարդության համար և հույս հայտնեց, որ նրա հիշողությունների վերաբերյալ գիրքն իր տեղը կգտնի միջազգային հարաբերությունների ուսումնասիրության համապատասխան ուսումնական ձեռնարկներում և հաստատություններում: